بعد مرور 15 يوم استقرت الحالة ديالي و الحراسة مشددة عليا ...رجعو عندي البوليس لكلينيك وليت بيخير ..دارو ليا المينوط و داوني معاهم ماما وبابا غبرو ماعاودوش بانو من نهار الحادث ...بغيت نحماااق ملي ماجاوش و مطلوش عليا..و ديت كنغوت لربي اللي خلقني . وصلنا الموميسارية وجلسوني كيبحتو فيا و انا الوقت كامل و انا كنشرح ليهم ... البوليسي: (بالغوات) عتاااارفي نتي اللي قتلتييه و الفردي فيه البصمات ديالك ... انا: لااا ميمكنش انا شفت بعيني كان افتخار واقف قدامي حتى طاح فالارض و بان ليا واحد واقف موراه ضربو ..وقبل مايموت فاتخار و هوا فالارض قاليه الراجل اللي ضربو و كان ملتم ...قاليه خلصتي دينك و دابا مابقيتي تسالني مابقيت نسالك ...انا بقيت كارمة فبلاصتي ملي شفت داك المنضر بالخلعة خفت يتيري فيا غيبت حتى لقيت راسي فكلينيك!!!!! البوليسيي : امممم نتي واخا نبقاو معاك عام غتبقاي تعاودي لينا نفس الرواية ...هزوها هبطوها مع خوتها.. بقيت كنغوت و نوح نعيط على واليديا...اللي مشفتهم لحد الساعة مفهمتش علاش خلاوني مرمية م لكلينيك و للحبس..هبطوني للحبس و خلاوني تما معززة مكرمة و مهليين فيا بمعنى الكلمة ...كل نهار كاناكل قتلة من عند وحدة حتى ولليت كنولف لعصى و الشقى فالحبس وانا طبعي هادىء ماشي ديالك التكرفيس و الدباز وكلت انري لله و بقيت على داك الحال لمدة 15 يوم حتى لواحد الصباح جا بوليسي عندي خرجني و طلعني للادارة ..دخلت .. الضابط: زيدي تفضلي ... انا: واخا..(جلست كنتفتف و ليت حالتي بالعصى و تمارة وكل نهار كنسمع ديك العبارة (غادي نجبدو ليك عينيك) من عند الحباسات اللي ماحاملينيش و ماحامليش عينيا اللي ماعمرهم شافو فشي واحد بشوفة خايبة. اشنو دنبي انا يلا ربي خلقني هاكا !! ماشي انا اللي ختاريت نكون زوينة! انا زهري فالزين كاين و لاكن مكوز فكلشي . الضابط: مدام مروى سقراط(وليت حاملة اسم الزوج) انتي حرة دابا و لحسن الحظ ديالك انه و صلنا دليل قاطع انكي بريءة ولاكن المتهم الحقيقي مزال مشديناه. انا: اااا!!!!!! بصح (الدموع الفرحة كيجريو) انا بريءة و اخييييرااا ..واليديا علاش ماجاوش فين مشاو؟؟ الضابط: !!!!واليدييك؟ واش اللي مربينك بغيتي تقولي؟ السيدة زبيدة و راجلها سمير ياك؟ انا: !!!!!كيفااااااش مربيني!؟؟؟؟ مفهمتش اشنو بغياي تقصد؟؟ الضابط: كاين شي سوء تفاهم بينك و بين واليديك امدام خاصك تمشي تحلي معاهم ..ملي جاو عندنا قالو لينا بلي مربينك و خديما الافادة ديالهم و ديال الناس اللي فالقصر على القضية د القتل. سيري امدام الله يعرضك السلامة. خرجت من تما مصدرمة مافاهمة والو و حالتي تبكي الميت و مشيت خارجة فالزنقة ماعارفاش فين غنمشي و اينا تجاه غنشد و حتى لقصر مكنفكرش نعاود نزطم فيه، وانا غادة فالطريق تاكنحس بيد جات مور ضهري وحطات شرويطة على نيفي و غيبت... حليت عيني كنلقى راسي فواحد الفيلا كبيييييرة قد السخط و انا جالسة فوق واحد الكرسي و يدي و رجلي مكتفين و قدامي واحد جالس علو واخد الكرسي كبييير و عاطيني بالضعر و عند راسي واقفين جوج رجال و كنسرح عيني كنلقى فكل بلاصة واقف راجل و كلشي بالكوستيمات..و طوال و مطوكرين.. حتى سرحت عيني مزياااان و شفت داكشي وانا بوحدي وسط منهم اللي بنت